*15-илова*

***Жамият томонидан 2020-2023 йил якунлари бўйича***

***хисобланган дивиденд тўловларининг бориши ва амалга оширилаётган***

***чора-тадбирлари тўғрисида 2024 йил тўққиз ойлик якуни бўйича***

***ХИСОБОТИ***

***01.04.2025 йил холатига***

Жамиятнинг дивидендларни тўлаш тартиби 2016 йил 28 июндаги акциядорларнинг умумий йиғилиши қарори билан тасдиқланган “«BIOKIMYO» АЖ нинг дивиденд сиёсати тўғрисида”ги низомига асосан амлага оширилади. Жамиятнинг хисобланган ва тўланган дивидендлари тўғрисидаги барча маълумотлар расмий веб-сайтда ошкор қилинган.(*Маълумот илова қилинади*)

«BIOKIMYO» АЖ акциядорларига хисобланган дивидендларни тўлаш кузатув кенгашининг тавсиясига кўра акциядорларнинг умумий йиғилиши қарорлари билан пул кўчириш ва пластик карточкаларга пул ўтказиш йўли билан белгиланган муддатларда амалга оширилган.

Жамият талаб қилиб олинмаган дивидендларнинг тўловини уч йил муддат ичида давом эттиради.

Жамиятга почта ўтказмалари орқали ўтказилган, лекин корхона хисобига қайтарилган дивидендларнинг алохида хисоби олиб бориляпти.

Акцидорлар ёки уларнинг хуқуқий вориси мурожаат этган вақтдан хисобда турган дивидендлар акциядорга бериб борилади.

**Охирги 2019-2023 йил якунлари бўйича тўланган дивидендлар тўғрисида маълумотлар**

**2025 йилнинг 1 апрель** ҳолатига жамият ҳисобида 2020 йил якунлари бўйича талаб қилиб олинмаган дивидендлари **193 755 068 сўм**ни ташкил қилган. Дивидендларнинг даъво қилиш муддати **2024 йилнинг 31 декабрда тугади**.

Жамият акциядорларининг 2022 йил 14 сентябрдаги навбатдан ташқари умумий йиғилиши қарори билан ***2021 йил якуни бўйича*** олинган соф фойданинг 75% фоизи хисобидан 17 639 752 000 сўм, жумладан 602 905 387,50 сўм 5% фоиз солиқ   
ва 17 036 846 612,50 сўм тўланиши зарур бўлган дивидендлар ҳисобланган.

Бунда ҳар бир акцияга 6 175 сўм миқдорда дивиденд ҳисобланган ва тўлаш муддати 2022 йил 15 ноябргача акциядорларнинг умумий йиғилиши қарори билан пул кўчириш ва пластик карточкаларга пул ўтказиш йўли билан белгиланган.

**2025 йилнинг 1 апрель** ҳолатига жамият ҳисобида 2021 йил якунлари бўйича талаб қилиб олинмаган, дивидендлари **231 210 525 сўм**ни ташкил қилган. Дивидендларнинг даъво қилиш муддати **2025 йил 31 декабрда тугайди.**

Жамият акциядорларининг 2023 йил 27 июндаги йиллик умумий йиғилиши қарори билан ***2022 йил якуни бўйича*** олинган соф фойданинг 50% фоизи хисобидан **14 568 864 000** сўм, жумладан 498 862 365 сўм 5% фоиз солиқ ва **14 070 001 635 сўм** тўланиши зарур бўлган дивидендлар ҳисобланган.

Бунда ҳар бир акцияга 2 550 сўм миқдорда дивиденд ҳисобланган ва тўлаш муддати 2023 йил 28 августгача акциядорларнинг умумий йиғилиши қарори билан пул кўчириш ва пластик карточкаларга пул ўтказиш йўли билан белгиланган.

**2025 йилнинг 1 апрель** ҳолатига жамият ҳисобида 2022 йил якунлари бўйича талаб қилиб олинмаган дивидендлари **242 597 673.68** **сўм**ни ташкил қилган. Дивидендларнинг даъво қилиш муддати **2026 йил 31 декабрда тугайди.**

Жамият акциядорларининг 2024 йил 18 июндаги йиллик умумий йиғилиши қарори билан ***2023 йил якуни бўйича*** олинган соф фойданинг 30% фоизи хисобидан **13 711 872 000** сўм, жумладан 470 414 760 сўм 5% фоиз солиқ ва **13 241 457 240 сўм** тўланиши зарур бўлган дивидендлар ҳисобланган.

Бунда ҳар бир акцияга 2 400 сўм миқдорда дивиденд ҳисобланган ва тўлаш муддати 2024 йил 19 августгача акциядорларнинг умумий йиғилиши қарори билан пул кўчириш ва пластик карточкаларга пул ўтказиш йўли билан белгиланган.

**2025 йилнинг 1 апрель** ҳолатига жамият ҳисобида 2023 йил якунлари бўйича **13 809 772 800 сўм** дивиденд тўланди, талаб қилиб олинмаган дивидендлари **232 596 400** **сўм**ни ташкил қилган. Дивидендларнинг даъво қилиш муддати **2027 йил 31 декабрда тугайди.**

**2025 йилнинг 1 январь** ҳолатига 2020-2023 йилларнинг жами талаб қилиб олинмаган дивидендлар миқдори **908 657 911,02** **сўмни** ташкил қилди.

Жамиятнинг 2024 йил якуни бщйича дивиденд ажратиш масаласи ациядорларнинг навбатдаги умумий йиғилишида кўриб чиқилади. Лекин жамият кузатув кенгашининг 2025 йил 18 мартдаги 8-сонли йиғилиши кун тартибида Янгийўл шаҳар ҳокимининг 2025 йил 18 мартдаги 0101-03/89-сонли ҳамда Тошкент вилояти Солиқ бошқармаси Янгийўл шаҳар инспекциясининг 2025 йил 18 мартдаги 18-01902-сонли хатлари ижроси юзасидан давлат улуши бўйича **629,1** млн.сўм дивидендлар бўнак сифатида март ойидан ўтказилишига розилик берилган.

Ундан ташқари жамиятнинг расмий веб-сайти ва Корпоратив ахборот ягона портали openinfo.uz, Республика фонд биржасининг uzse.uz сайтларида талаб қилиб олинмаган дивидендлар тўғрисида ва акциядорларнинг рўйхати эълон қилинган.

***Қимматли қоғозлар бўйича мутахассис М.Каратаева***